નવી દિલ્હી : વિદેશમાં જમા બિનહિસાબી નાણાં સંપત્તિની સામે લાવવામાં આવેલા નવા કાયદા બાદ સરકાર દ્વારા આપવામાં આવેલી માહિતીમાં જણાવાયું છે કે, વિદેશમાં કાળા નાણાંના સંદર્ભમાં માહિતી મળી છે. નક્કી કરવામાં આવેલા વિન્ડો હેઠળ ૯૦ દિવસની અવધિમાં લોકોને કરવેરા અધિકારીઓને માહિતી આપવાની જરૂર હતી, જે પૈકી કુલ ૪૧૪૭ કરોડ રૂપિયાની વિગત આપવામાં આવી છે. પહેલા જાહેર કરવામાં આવેલી રકમ ૩૭૭૦ કરોડ રૂપિયાની દર્શાવવામાં આવી હતી.